**СРЕДНО УЧИЛИЩЕ „ПЕТКО РАЧОВ СЛАВЕЙКОВ” КРИЧИМ**

**4220 гр. КРИЧИМ, бул. „Тракия ”№ 24, тел. 03145/24-73, e-mail:** [**pslaveikov@abv.bg**](mailto:pslaveikov@abv.bg)

**П Р О Т О К О Л**

* 1. от проведено заседание на представители на Възложителя, въз основа на изпратени Покани до две юридически лица за подаване на оферта за избор на изпълнител на договори за доставка чрез директно възлагане по реда на чл. 20, ал. 4, т. 2 от ЗОП по реда на чл. 20, ал. 4, т. 3 от ЗОП с предмет: ***„Доставка на закуски за учениците от първи, втори, трети и четвърти клас и готови ястия за обяд за учениците от първи, втори, трети, четвърти, пети, шести и седми клас на СУ „П. Р. Славейков”, гр. Кричим“.***
  2. Днес, 02.01.2020г. в 09,00 часа в директорския кабинет на сградата на СУ „П. Р. Славейков“, находяща се на адрес: гр. Кричим 4220, бул. „Тракия“ № 24, се проведе заседание на представители на Възложителя - Директора на СУ „П. Р. Славейков“, гр. Кричим със задача: разглеждане, оценка и класиране на получените оферти, получени въз основа на изпратени покани до конкретни юридически лица за избор на изпълнител на договори за доставка чрез директно възлагане по реда на чл. 20, ал. 4, т. 2 от ЗОП по реда на чл. 20, ал. 4, т. 3 от ЗОП с предмет: ***„Доставка на закуски за учениците от първи, втори, трети и четвърти клас и готови ястия за обяд за учениците от първи, втори, трети, четвърти, пети, шести и седми клас на СУ „П. Р. Славейков”, гр. Кричим“***, в следния състав:

Иванка Асенова Петлешкова - зам.-директор УД;

Недялка Костадинова Димова – счетоводител;

Диана Бориславова Стоилова – ЗАТС и ЧР;

Иванка Томова Димитрова – домакин;

Таня Кръстева Митушева - мед. сестра;

В 08,55 часа Иванка Петлешкова получи от деловодството постъпилите 2 (два) броя оферти за участие в процедурата.

В обявения с поканата срок - **до 16,00 часа на 30.12.2019 година** са постъпили 2 (две) оферти, поради което представителите на Възложителя следва да разгледат и оценят получените оферти. Подадените оферти са от следните дружества:

|  |  |  |  |
| --- | --- | --- | --- |
| № по ред | Име на участника | Дата на подаване на офертата | Входящ  номер |
| 1. | СД „Джурови и С-ие“ – с. Устина | 18.12.2019г. | РД-25-354 |
| 2. | ЕТ „Христо Стоянов - 94“ – гр. Кричим | 27.12.2019г. | РД-25-369 |

На заседанието не присъстваха представители на участниците.

**I. КОМИСИЯТА ПРИСТЪПИ КЪМ ОТВАРЯНЕ НА ПОДАДЕНИТЕ ОФЕРТИ, ПО РЕДА НА ТЯХНОТО ПОСТЪПВАНЕ, КАКТО СЛЕДВА:**

**1. Участник № 1 - СД „Джурови и Сие“ – с. Устина**

Представителите на Възложителя констатираха, че участникът е представил своята оферта в запечатана, непрозрачна опаковка, чиято цялост не е нарушена, но не според изискванията на Възложителя по т. V **Запечатване** – Документите, систематизирани съобразно посочените по-горе изисквания, се запечатват в един непрозрачен плик, като в горния десен ъгъл се изписва:

*СУ „П. Р. Славейков”*

*бул. „Тракия” № 24*

*гр. Кричим, 4220*

За участие в процедура за възлагане на обществена поръчка с предмет:

***„Доставка на закуски за учениците от първи, втори, трети и четвърти клас и готови ястия за обяд за учениците от първи, втори, трети, четвърти, пети, шести и седми клас на СУ „П. Р. Славейков”, гр. Кричим“.***

В долния ляв ъгъл на плика се посочва адрес за кореспонденция на участника, телефон и e-mail. Върху плика не се поставят никакви други обозначения и не се полагат никакви други фирмени печати и знаци.

Комисията отвори офертата на участника и установи наличие на следните документи:

1. Ценова оферта за обедно хранене, ведно с примерно седмично меню за доставка на обяд;
2. Ценова оферта за закуска, ведно с примерно седмично меню за закуска и техническо предложение с включен примерен списък на тестени закуски;
3. Заверено копие на удостоверение за регистрация на обектите за производство или търговия с хранителни продукти, издадени от ОДБХ по местонахождение на обекта, които изпълнителят ще използва за приготвянето на закуските и на готовите ястия за обяд;
4. Заверено копие на удостоверение за регистрация на заведение за обществено хранене, издадени от ОДБХ;
5. Заверено копие на удостоверение за регистрация на МПС от ОДБХ, с които изпълнителят ще разнася приготвената храна;
6. Удостоверение № TRB-13-2087 ТЮФ РЕЙНЛАНД АКАДЕМИЯ БЪЛГАРИЯ за проведено обучение по безопасност на храните;
7. Декларация от д-р Евгения Дамянова – специалист диетолог за консултиране при изготвяне на менютата в хода на изпълнение на договорите;
8. Удостоверение по Наредба № 5 от 2006 г. за въвеждане, прилагане и поддържане на ХАСЕП системата за безопасно хранене;

Ценовото предложение на участника **не съответства** на ***Предмета*** на обществената поръчка ***„Доставка на закуски за учениците от първи, втори, трети и четвърти клас и готови ястия за обяд за учениците от първи, втори, трети, четвърти, пети, шести и седми клас на СУ „П. Р. Славейков”, гр. Кричим“*** за участие в процедура за избор на изпълнител чрез директно възлагане.

**СД „Джурови и Сие“ предлага ценови оферти, както следва:**

***- За доставка на закуски за учениците от първи, втори, трети и четвърти клас:***

***цена за един брой закуска за един ученик – 0,50 (петдесет стотинки) лева с включен данък върху добавената стойност;***

***- За доставка на готови ястия за обяд за учениците от първи, втори, трети и четвърти клас:***

***цена на един брой обяд за един ученик, включващ: първо – супа, второ – основно ястие, трето – десерт и хляб – 2,00 (два лева) лева с включен данък върху добавената стойност;***

В такъв случай учениците от пети, шести и седми клас остават без осигурено обедно хранене.

**2. Участник № 2 - ЕТ „Христо Стоянов - 94“ – гр. Кричим.**

Представителите на Възложителя констатираха, че участникът е представил своята оферта в запечатана, непрозрачна опаковка, чиято цялост не е нарушена. Комисията отвори офертата на участника и установи наличие на следните документи:

1. Техническо и Ценово предложение Приложение № 1, ведно със седмично меню за доставка на закуски (Приложение № 2) и седмично меню за доставка на готови ястия за обяд (Приложение № 3).

2. Заверени копия на удостоверенията за регистрация на обектите за производство или търговия с хранителни продукти, издадени от ОДБХ по местонахождение на обекта, които изпълнителят ще използва за приготвянето на закуските и на готовите ястия за обяд;

3. Заверени копия на удостоверение за регистрация на МПС от РЗИ по реда на чл. 3, ал. 3 от Наредба № 9 за условията и реда за създаване на публичен регистър на обектите с обществено предназначение или от БАБХ по реда на чл. 246, ал. 4 от Закона за ветеринаромедицинката дейност и чл. 6 от Регламент (ЕО) № 852/2004г., с които изпълнителят ще разнася приготвената храна;

4. Ксерокопие на становище № 1486/17.06.2014 г. от д-р Иван Шишков, и. д. на ОДБХ- Пловдив , удостоверяващо, че кухнята-майка с дейност кетъринг, стопанисвана от ЕТ „Христо Стоянов-94” отговаря на изискванията в областта на безопасността и контрола на храните за разрешените видове дейности, заверено от участника с неговия печат и гриф „Вярно с оригинала”;

5. Удостоверение от Соня Попова – инж.-технолог, че разработената НАССР система от ЕТ „Христо Стоянов-94” отговаря на изискванията за безопасност на храните.

Ценовото предложение на участника за участие в процедура за избор на изпълнител чрез директно възлагане с предмет ***„Доставка на закуски за учениците от първи, втори, трети и четвърти клас и готови ястия за обяд за учениците от първи, втори, трети, четвърти, пети, шести и седми клас на СУ „П. Р. Славейков”, гр. Кричим“***, ***е както следва:***

***- За доставка на закуски за учениците от първи, втори, трети и четвърти клас:***

*цена за един брой закуска за един ученик – 0,50 (петдесет стотинки) лева без включен данък върху добавената стойност;*

***- За доставка на готови ястия за обяд за учениците от първи, втори, трети, четвърти, пети, шести и седми клас:***

*цена на един брой обяд за един ученик, включващ: първо – супа, второ – основно ястие, трето – десерт и хляб – 2,00 (два) лева без включен данък върху добавената стойност;*

**ІІ. ПРОВЕРКА ЗА СЪОТВЕТСТВИЕ С ИЗИСКВАНИЯТА ЗА КРИТЕРИИТЕ ЗА ПОДБОР, С ИЗИСКВАНИЯТА КЪМ ТЕХНИЧЕСКОТО И ЦЕНОВО ПРЕДЛОЖЕНИЕ, ПОСТАВЕНИ ОТ ВЪЗЛОЖИТЕЛЯ**

На този етап се извърши проверка на представените с офертите документи за съответствие с изискванията към критериите за подбор, с изискванията към техническото и ценово предложение, поставени от възложителя.

При констатирана липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние и критериите за подбор или с изискванията към техническото и ценово предложение, същите се описват изчерпателно в настоящия протокол.

За всяка от офертите на участниците, по реда на постъпването им, бе проверено наличието и редовността на представените документи, при което резултатите от проверката са, както следва:

**КОНСТАТАЦИИ ОТ ИЗВЪРШЕНАТА ПРОВЕРКА**

**1. Участник № 1 - СД „Джурови и Сие“ – с. Устина, ЕИК 160070584,** с оферта вх. № РД-25-354/18.12.2019 г., със седалище и адрес на управление: с. Устина 4228, община Родопи, област Пловдив, ул. „Баба Тонка“, № 7, представлявано от управителя – Юрий Страхилов Джуров.

1. Участникът е представил описаните по-долу документи: Оферта; Ценова оферта „Обедно хранене”; Примерно седмично меню „Обяд”; Ценова оферта „Закуска”; Техническо предложение за приготвяне на тестени изделия; Примерно седмично меню „Закуска”; Сертификат – EN ISO 22000:2005; Заверено копие на удостоверение за регистрация на обектите за производство или търговия с хранителни продукти, издадени от ОДБХ по местонахождение на обекта, които изпълнителят ще използва за приготвянето на закуските и на готовите ястия за обяд; Заверено копие на удостоверение за регистрация на заведение за обществено хранене, издадени от ОДБХ; Заверено копие на удостоверение за регистрация на МПС от ОДБХ, с които изпълнителят ще разнася приготвената храна; Ксерокопие на талон на транспортното средство; Референции, благодарствени писма и служебни бележки.

**Констатации от извършената проверка:**

Участникът е представил следните документи, но не в съответствие с образците на Възложителя към документацията на поръчката. Някои от документите не са подписани от законния представител на участника. Доказателствата са надлежно заверени.

Проверката на документите относно изискванията към техническите възможности и/или квалификация показа, чесъщите удостоверяват в известна степен несъответствия и пропуски с поставените от възложителя изисквания, както следва:

Допусната е грешка в изписването на наименованието на училището.

Примерните менюта за закуска и обедно хранене не са подписани от законния представител на участника и не са съгласувани.

В примерното меню за доставка на закуски, липсва грамаж за всяка от закуските.

Ценовото предложение на участника **не съответства** на ***Предмета*** на обществената поръчка ***„Доставка на закуски за учениците от първи, втори, трети и четвърти клас и готови ястия за обяд за учениците от първи, втори, трети, четвърти, пети, шести и седми клас на СУ „П. Р. Славейков”, гр. Кричим“*** за участие в процедура за избор на изпълнител чрез директно възлагане.

Липсва техническо предложение за обедното хранене.

**Кратко описание на техническото предложение:**

Техническото и ценово предложение са представени в ценови оферти и примерни седмични менюта за доставка на закуски. Участникът НЕ е предложил в примерното меню за доставка на закуски, грамаж за всяка от закуските. Липсва техническо предложение за доставка на готови ястия за обяд. В примерното меню на готовите ястия, за първо и второ е предложен грамаж – 150 гр., а десертите варират от 130 гр. до 150 гр.

Ценовите предложения не надвишават максималния финансов ресурс, определен от Възложителя.

Въз основа на извършения анализ на представените документи относно съответствието на **СД „Джурови и Сие“ – с. Устина, ЕИК 160070584,** с изискванията на възложителя, комисията установи, че по отношение на участника **са налице липса на документи, и има несъответствия с предварително изготвените от Възложителя образци за участие в процедурата.**

В резултат на горното комисията НЕ допуска участника **СД „Джурови и Сие“ – с. Устина, ЕИК 160070584,** до оценка по критерия „най-ниска цена”.

**2. Участник № 2 - ЕТ „ХРИСТО СТОЯНОВ – 94“, ЕИК 115574190,** с оферта вх. № РД-25-369/27.12.2019г., със седалище и адрес на управление: гр. Кричим, 4220, ул. „Александър Димитров“ № 18, представлявано от Христо Димитров Стоянов.

Участникът е представил описаните по-горе документи - Техническо и Ценово предложение съгласно образеца - Приложение № 1, ведно с примерно седмично меню за доставка на закуски (Приложение № 2) и примерно седмично меню за доставка на готови ястия за обяд (Приложение № 3).

**Констатации от извършената проверка:**

Участникът е представил всички изискуеми от възложителя документи, които са представени в съответствие с образците към документацията на поръчката и са подписани от законния представител на участника. Доказателствата са надлежно заверени.

Проверката на документите относно изискванията към техническите възможности и/или квалификация показа, чесъщите удостоверяват съответствие с поставените от възложителя изисквания и не е налице липса на документи и/или несъответствия на информацията.

**Кратко описание на техническото предложение:**

Техническото и ценово предложение е представено по Приложение № 1, ведно с примерно седмично меню за доставка на закуски (Приложение № 2) и примерно седмично меню за доставка на готови ястия за обяд (Приложение № 3). Участникът е предложил в примерното меню за доставка на закуски, грамаж за всяка от закуските - 150 гр. В примерното меню на готовите ястия, за първо и второ е предложен грамаж – 150 гр., а десертите варират от 130 гр. до 150 гр.

Ценовото предложение не надвишава максималния финансов ресурс, определен от Възложителя.

Въз основа на извършения анализ на представените документи относно съответствието на **ЕТ „ХРИСТО СТОЯНОВ – 94“, ЕИК 115574190,** с изискванията на възложителя, комисията установи, че по отношение на участника **не е налице липса на документи и/или несъответствия с предварително обявените условия.** В резултат на горното комисията допуска участника **ЕТ „ХРИСТО СТОЯНОВ – 94“, ЕИК 115574190,** до оценка по критерия „най-ниска цена”.

**ІІ. ОЦЕНЯВАНЕ НА ДОПУСНАТИТЕ ОФЕРТИ ПО КРИТЕРИЯ „НАЙ-НИСКА ЦЕНА”**

Допуснат до оценка по критерия „най-ниска цена“е **ЕТ „ХРИСТО СТОЯНОВ – 94“**

Комисията пристъпи към оценка на ценовите предложения на участникът.

Участникът е предложил цена за доставка на закуски за учениците от първи, втори, трети и четвърти клас *0,50 (петдесет стотинки) лева без включен данък върху добавената стойност.*

Предложената от участника цена за доставка на готови ястия за обяд за учениците от първи, втори, трети, четвърти, пети, шести и седми клас е 2,00 *(два)*лв. без ДДС.

За да определи доставчик на закуски и готови ястия за обяд, представителите на Възложителя, прецениха, че предложените от ЕТ „Христо Стоянов – 94“ примерни менюта отговарят на изискванията на Наредба № 37/21.07.2009 на Министерство на здравеопазването за здравословното хранене на учениците, а също и предложеният грамаж на закуските. Поради, което представителите на Възложителя прецениха, че за единичната цена на закуска от 0,50 лв., и 2,00 лв. за обяд ще получат по-добро качество и по-голямо количество, ако изберат офертата на ЕТ „Христо Стоянов – 94“.

**IІІ. КЛАСИРАНЕ НА УЧАСТНИЦИТЕ**

Във връзка с извършените действия по разглеждане и оценка на постъпилите оферти, подробно описани в настоящия протокол и съобразно приетите от Възложителя критерии, комисията прави следното:

**КЛАСИРАНЕ:**

***За доставка на закуски за учениците от първи, втори, трети и четвърти клас:***

**I-во място: Участник № 2 - ЕТ „ХРИСТО СТОЯНОВ – 94“,** ЕИК 115574190, с оферта вх. № РД-25-369/27.12.2019 г.

**II-ро място: Участник № 1 - СД „Джурови и Сие“ – с. Устина,** ЕИК 160070584, с оферта вх. № РД-25-354/18.12.2019 г.

***За доставка на готови ястия за обяд за учениците от първи, втори, трети и четвърти, пети, шести и седми клас:***

**I-во място: Участник № 2 - ЕТ „ХРИСТО СТОЯНОВ – 94“,** ЕИК 115574190, с оферта вх. № РД-25-369/27.12.2019 г.

**II-ро място: Участник № 1 - СД „Джурови и Сие“ – с. Устина,** ЕИК 160070584, с оферта вх. № РД-25-354/18.12.2019 г.

Предвид извършеното класиране, представителите на Възложителя предлагат на Възложителя - Директора на СУ „П. Р. Славейков“, гр. Кричим, за изпълнител на **договор за обществена поръчка** **чрез** д**иректно възлагане с предмет: *„Доставка на закуски за учениците от първи, втори, трети и четвърти клас на СУ „П. Р. Славейков”, гр. Кричим“***,да бъде определен класирания на първо място участник, а именно: **ЕТ „ХРИСТО СТОЯНОВ – 94“,** ЕИК 115574190, с оферта вх. № РД-25-369/27.12.2019 г.

Предвид извършеното класиране, представителите на Възложителя предлагат на Възложителя - Директора на СУ „П. Р. Славейков“, гр. Кричим, за изпълнител на **договор за обществена поръчка** **чрез** д**иректно възлагане с предмет: *„Доставка на готови ястия за обяд* *за учениците от първи, втори, трети, четвърти, пети, шести и седми клас на СУ „П. Р. Славейков”, гр. Кричим“***,да бъде определен класирания на първо място участник, а именно: **ЕТ „ХРИСТО СТОЯНОВ – 94“,** ЕИК 115574190, с оферта вх. № РД-25-369/27.12.2019 г.

Оценката на представените оферти приключи на 02.01.2020 г., като за резултатите от работата се състави настоящия протокол, като не са изразени забележки и особени мнения. Протоколът, отразяващ работата на представителите на Възложителя заедно с цялата документация се предават на възложителя за утвърждаването им.

Иванка Асенова Петлешкова - зам.-директор УД …………………….

Недялка Костадинова Димова – счетоводител ………………………..

Диана Бориславова Стоилова – ЗАТС и ЧР …………………………

Иванка Томова Димитрова – домакин …………………………………

Таня Кръстева Митушева - мед. сестра ………………………………..

**УТВЪРДИЛ:** …………………………../…………..

**ТЕОДОРА КИРЯКОВА**

ДИРЕКТОР НА СУ „П. Р. СЛАВЕЙКОВ“